text: Tre teenage-drenge legede med ild ved skaterbane
  17 juli 2014 kl. 04.58
  Tre drenge på 17-18 år satte onsdag eftermiddag ild til en spånplade ved skaterbanen på Hvidbjerg Strandvej i Blåvand. De tre kørte væk på hver sin knallert.
  Et vidne så drengene sætte ild til en spånplade ved 16.50-tiden.
  Politiet ved ikke, om det var selve skaterbanen ? eller der var tale om et stykke affaldstræ, siger vagtchef Erik Lindholdt hos Syd- og Sønderjyllands Politi til TV SYD.Men hvis det er selve banen, er det en alvorlig ting.
  De unge mænd har muligvis brugt benzin fra knallerterne til at antænde spånpladen.
  De tre drenge kørte væk fra stedet på hver sin knallert: En sort med orange bagsæde, en rød Puch Maxi og en tredje, som ikke kan beskrives nærmere.
  En af drengene bag styrthjelm, mens en anden havde en trøje med logoet for energidrikken ?Monster?.
  